
10 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3568 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΥΑ/ΔΤΥ/ΤΠΑ ΑΕ/ 
408113/21902/2725/6 03 

Καθορισμός λεπτομερειών εφαρμογής του άρ¬ 
θρου 56Β του ν. 2725/1999 «Ερασιτεχνικός και 
επαγγελματικός αθλητισμός και άλλες διατάξεις» 
(Α' 121), όπως αυτό προστέθηκε με το άρθρο 5 
του ν. 4479/2017 (Α' 94). 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπ’ όψιν: 

1. Τις διατάξεις: 

α) του άρθρου 27 παρ. 2 ε, περ. ίν «Σύσταση Γενικών 
Γραμματειών - Γενική Γραμματεία Αθλητισμού», του 
ν. 1558/1985 «Κυβέρνηση και Κυβερνητικά Όργανα» 
(ΦΕΚΑ7137/26-07-1985). 

β) Του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ Α7 
98/22-04-2005). 

γ) Του π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ Α'/171/28-08-2014). 

δ)Του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης καιΤροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά Γενι¬ 
κής Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (ΦΕΚ Α'/114/22-9-2015). 

ε) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α'/116/23-09-2015). 

στ) Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 


λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α7208/4.11.2016). 

ζ) Της υπ' αριθμ. Υ29/8-10-2015 απόφασης «Ανάθεση 
αρμοδιοτήτων στον Αναπληρωτή Υπουργό Οικονομικών 
Γεώργιο Χουλιαράκη» (ΦΕΚ Β /2168/9-10-2015). 

η) Του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ Α'/ 
210/5.11.2016). 

θ) Της υπ' αριθμ. ΥΠΠΟΑ/375614/9900/11-11-2016 
απόφασης του Πρωθυπουργού και της Υπουργού Πο¬ 
λιτισμού και Αθλητισμού, περί ανάθεσης αρμοδιοτήτων 
στον Υφυπουργό Πολιτισμού και Αθλητισμού, Γεώργιο 
Βασιλειάδη (ΦΕΚ Β73672/11 -11 -2016). 

ι) Τ ης υπ’ αριθμ. Υ186/10-11 -2016 απόφασης «Ανάθε¬ 
ση αρμοδιοτήτων στον Αναπληρωτή Υπουργό Εσωτερι¬ 
κών ΝικόλαοΤόσκα» (ΦΕΚ Β73671/11-11-2016). 

2. Την παρ. 6 του άρθρου 56Β και την παρ. 1 του άρ¬ 
θρου 56Γ του ν. 2725/1999 (ΦΕΚ Α7121/17-06-1999), 
όπως αυτές προστέθηκαν με τα άρθρα 5 και 6 του 
ν. 4479/2017 (ΦΕΚ Α794/29-06-2017). 

3. Το γεγονός ότι οι δαπάνες που προκύπτουν από 
την παρούσα βαρύνουν τον προϋπολογισμό της κατά 
περίσταση αρμόδιας Αποκεντρωμένης Διοίκησης ως 
31/12/2017 και της κατά περίσταση αρμόδιας Περιφέ¬ 
ρειας από 1/1/2018, αποφασίζουμε: 

Άρθρο 1 

Αθλήματα και εγκαταστάσεις που υπάγονται στις 
διατάξεις της παρούσας απόφασης. 

1. Στις διατάξεις της παρούσας απόφασης υπάγονται 
όλα τα αθλήματα, τα οποία ανήκουν σε αναγνωρισμένη 
από την Γ.Γ.Α. ομοσπονδία. Για την εφαρμογή τους, τα 
αθλήματα αυτά διακρίνονται στις εξής κατηγορίες: 

• ομαδικά αθλήματα, όπως ποδόσφαιρο, καλαθοσφαί¬ 
ριση, πετοσφαίριση, υδατοσφαίριση κ.λπ. 

• ατομικά αθλήματα, όπως αντισφαίριση, γυμναστική, 
πάλη, τζούντο, άρση βαρών κ.λπ. 

• στατικά αθλήματα, τα οποία εμπεριέχουν εμμέσως ή 
σε μικρότερο βαθμό την έννοια της σωματικής άσκησης, 
όπως μπόουλινγκ, μπιλιάρδο, γκολφ, σκοποβολή κ.λπ. 

• μηχανοκίνητα αθλήματα, όπως αυτοκίνητο, φόρμου¬ 
λα, καρτ, δίκύκλο κ.λπ. 

• πνευματικά αθλήματα, το σκάκι και το μπριτζ 

• αθλήματα σε φυσικό περιβάλλον, όπως χιονοδρομία, 
ορειβασία, ποδηλασία βουνού, κωπηλασία, ιστιοπλοΐα, 
αεραθλητισμός κ.λπ. 

2. Στις διατάξεις της παρούσας απόφασης υπάγονται οι 
αγωνιστικοί χώροι ή χώροι άθλησης όλων των εθνικών, 
ολυμπιακών, περιφερειακών, δημοτικών, κοινοτικών ή 
σωματειακών, ανοιχτών ή κλειστών, κέντρων άθλησης 
ή χώρων αθλοπαιδιών και εν γένει όλες οι αθλητικές 
εγκαταστάσεις πλην των υπαγομένων στις διατάξεις 
του άρθρου 32 του ν. 2725/1999, όπως ισχύει σήμερα. 

Οι αθλητικές εγκαταστάσεις κατατάσσονται στις εξής 
ομάδες, σύμφωνα με τα οριζόμενα στο άρθρο 56Α του 
ν. 2725/1999, όπως αυτό έχει τροποποιηθεί, συμπλη¬ 
ρωθεί και ισχύει: Α1, Α2, Β1, Β2, Γ1 και Γ2 οι ανοιχτές, Δ, 
Ε1, Ε2 και ΣΤ οι κλειστές και Ζ, Η, Θ1, Θ2 και I οι ειδικές 
αθλητικές εγκαταστάσεις 

3. Όπου στην παρούσα απόφαση τίθεται ως κριτήριο η 
διοργάνωση εθνικών και διεθνών αγώνων σε μία αθλη¬ 
τική εγκατάσταση, αυτό αφορά επίσημα πρωταθλήματα 
και διοργανώσεις και όχι φιλικούς ή ερασιτεχνικούς αγώ¬ 
νες με συμμετοχή ξένων αθλητών ή ομάδων. 

Άρθρο 2 

Μέγεθος αθλητικών εγκαταστάσεων. 

Οπου στην παρούσα απόφαση αναφέρονται οι όροι μι¬ 
κρή ή μεγάλη εγκατάσταση, αυτοί ερμηνεύονται ως εξής, 
σε σχέση και με τις ομάδες των αθλητικών εγκαταστάσεων 
σύμφωνα με το άρθρο 56Α του ν. 2725/1999 όπως ισχύει: 

■ Μικρή θεωρείται μία αθλητική εγκατάσταση, όταν 
αυτή ανήκει στις κατηγορίες Α1, Α2, Β1, Δ και Ε1 

• Μεγάλη θεωρείται μία αθλητική εγκατάσταση, όταν 
αυτή ανήκει στις κατηγορίες Β2, Γ1, Γ2, Ε2, ΣΤ 

• Μεγάλο θεωρείται ένα αθλητικό συγκρότημα, όταν αυτό 
στεγάζει περισσότερα του ενός αθλήματα και αδειοδοτείται 
ενιαία στο σύνολο του, εφόσον τουλάχιστον σε ένα άθλημα 
διεξάγονται εθνικοί ή διεθνείς αγώνες ή εφόσον αθροιστικά 
σε όλα τα αθλήματα οι θεατές υπερβαίνουν τους 3.000. Σε 
περίπτωση που ένα αθλητικό συγκρότημα αδειοδοτείται 
τμηματικά, τότε κάθε μεμονωμένη εγκατάσταση κρίνεται 
ανεξάρτητα ως προς το μέγεθόςτης, υπό την προϋπόθεση 
ότι είναι αυτόνομη και περιλαμβάνει όλα όσα απαιτούνται 
βάσει της παρούσας απόφασης 

• Οι ειδικές αθλητικές εγκαταστάσεις (ομάδες Ζ, Η, Θ1, 
Θ2 και I) θεωρούνται μεγάλες όσον αφορά στις διατάξεις 
των άρθρων 12 και 14 της παρούσας απόφασης. 

Άρθρο 3 

Επιτροπή ελέγχου καταλληλότητας αγωνιστικών 

και προπονητικών χώρων. 

Η προβλεπόμενη στο άρθρο 56Γ του ν. 2725/1999, 
όπως αυτό έχει τροποποιηθεί, συμπληρωθεί και ισχύει, 
επιτροπή ελέγχου καταλληλότητας αγωνιστικών χώρων 
διενεργεί τακτικό έλεγχο των αθλητικών εγκαταστάσεων 
κατά τους μήνες Μάιο, Ιούνιο και Ιούλιο κάθε έτους. Εξε¬ 
τάζει και καταγράφει την κατάσταση των αγωνιστικών 
χώρων και των χώρων άθλησης (τις διαστάσεις, είδος 
δαπέδου, εξοπλισμό κ.λπ.) και τα αθλήματα ή αγωνίσμα¬ 
τα για τα οποία προορίζονται. Εξετάζει, αν τηρούνται 


οι προδιαγραφές ασφαλείας των χώρων αυτών που 
απαιτούνται για την προπόνηση και την τέλεση αγώνων 
(περιθώρια αγωνιστικών χώρων, περιφράξεις, κατάστα¬ 
ση δαπέδου, επικινδυνότητα από προεξέχοντα δομικά 
στοιχεία ή άλλα εμπόδια κ.λπ.) και προτείνει το είδος των 
δραστηριοτήτων που μπορούν να ασκηθούν κατά άθλη¬ 
μα (αγώνες ή προπονήσεις και κατηγορία αγώνων) στους 
χώρους αυτούς, καθώς και τον ανώτατο αριθμό θεατών 
ανά κερκίδα και συνολικά, σύμφωνα με τους κανόνες 
και τις προδιαγραφές που τίθενται στα επόμενα άρθρα. 

Άρθρο 4 

Διαστάσεις αγωνιστικών χώρων. 

1. Οσον αφορά στις διαστάσεις των αγωνιστικών χώ¬ 
ρων και των περιμετρικών τους περιθωρίων, αυτές ελέγ¬ 
χονται με βάση τις προδιαγραφές των αθλημάτων που 
ίσχυαν κατά το χρόνο κατασκευής των γηπέδων, εκτός 
εάν στην αθλητική εγκατάσταση διοργανώνονται αγώ¬ 
νες διεθνείς ή εθνικών κατηγοριών, οπότε υπερισχύουν 
οι απαιτήσεις των αντίστοιχων αθλητικών ομοσπονδιών 
για τις συγκεκριμένες κατηγορίες αγώνων. 

2. Σε περίπτωση γηπέδων με διαστάσεις αγωνιστικού 
χώρου και περιμετρικών περιθωρίων διαφορετικές από 
αυτές που απαιτούν οι προδιαγραφές, η δυνατότητα διε¬ 
ξαγωγής προπονήσεων ή αγώνων θα πρέπει να βεβαιώ¬ 
νεται απάτην εκάστοτε διοργανώτρια αρχή και αν τέτοια 
δεν υπάρχει, από την οικεία ομοσπονδία. 

Άρθρο 5 

Τρόποι προφύλαξης αθλουμένων από 

πράξεις βίας. 

1. Σε αθλητικές εγκαταστάσεις των ομάδων Γ1, Γ2 και ΣΤ, 
σε γήπεδα ποδοσφαίρου των ομάδων Α2, Β1 και Β2, κα¬ 
θώς και σε γήπεδα ομαδικών αθλημάτων των ομάδων Ε1 
και Ε2, εξετάζονται οι τρόποι προφύλαξης των αθλουμέ¬ 
νων από πράξεις βίας. Ειδικότερα ελέγχεται η εξασφάλιση 
της προϋπόθεσης να μη διασταυρώνονται οι διαδρομές 
των αθλουμένων με αυτές των θεατών στην εγκατάστα¬ 
ση και να μη συνυπάρχουν στους ίδιους χώρους κατά τη 
διάρκεια των αγώνων. Για τον λόγο αυτό οι είσοδοι και 
έξοδοι των αθλητών στην αθλητική εγκατάσταση πρέπει 
να είναι διαφορετικές από αυτές των θεατών. Το ίδιο ισχύ¬ 
ει, αν τα αποδυτήρια αποτελούν ανεξάρτητο κτίριο μέσα 
στην αθλητική εγκατάσταση, οπότε πρέπει να υπάρχει 
ιδιαίτερη προστασία του από τους θεατές, με κατάλληλη 
περίφραξη ή κάθε άλλο πρόσφορο μέσον. 

2. Για την προφύλαξη των αθλουμένων, ο αγωνιστι¬ 
κός χώρος πρέπει να διαχωρίζεται από τους θεατές με 
κιγκλίδωμα ή άλλη κατάλληλη διαμόρφωση (τάφρος, 
υψομετρική διαφορά κ.λπ.), με τρόπο τέτοιο, που να 
αποκλείει ή να αποτρέπει την είσοδο θεατών σε αυτόν 
από οποιοδήποτε σημείο. Εξαιρούνται από την απαίτηση 
αυτή οι ομάδες Α1 και Δ, εκτός από γήπεδα ομαδικών 
αθλημάτων της ομάδας Δ όπου διοργανώνονται αγώνες 
και στα οποία ο διαχωρισμός μπορεί να γίνεται και με κι¬ 
νητά κιγκλιδώματα. Για τις ομάδες Α2, Β1 και Β2 η απαίτη¬ 
ση αφορά μόνο γήπεδα ποδοσφαίρου, εκτός αν σε αυτά 
διεξάγονται μόνο προπονήσεις ή αγώνες ακαδημιών ή 
μικρών ηλικιών έως 18 ετών ή φιλικοί αγώνες. Για τις ομά¬ 
δες Ε1 και Ε2, η απαίτηση αφορά μόνο γήπεδα ομαδικών 

αθλημάτων. Σε όλες τις ομάδες θα υπάρχει περίφραξη 
του αγωνιστικού χώρου, εφόσον αυτή απαιτείται από 
τις προδιαγραφές του αθλήματος (π.χ. κολυμβητήρια, 
γήπεδα αντισφαίρισης, ποδοσφαίρου 5x5). 

3. Στις ανοικτές αθλητικές εγκαταστάσεις, η καταλλη¬ 
λότητα της περίφραξης του αγωνιστικού χώρου εξαρ- 
τάται από το είδοςτων αθλημάτων που εξυπηρετούνται 
σε αυτόν. Η περίφραξη ελέγχεται από την επιτροπή ως 
προς τη φέρουσα ικανότητα της και την αποτροπή από 
την δυνατότητα αναρρίχησης. Στις αθλητικές εγκατα¬ 
στάσεις στις οποίες διεξάγονται αγώνες επαγγελματικής 
κατηγορίας, η περίφραξη αποτελείται από κιγκλιδώματα 
ύψους τουλάχιστον δύο μέτρων και πενήντα εκατοστών 
(2,50), ενώ στα σημεία που εμφανίζουν αυξημένη επικιν- 
δυνότητα, ιδίως τα πέταλα, τουλάχιστον τριών μέτρων 
(3,00). Στις λοιπές εγκαταστάσεις όπου τελούνται αγώνες 
άλλων κατηγοριών η περίφραξη, όπου αυτή απαιτείται, 
αποτελείται από κιγκλιδώματα ύψους τουλάχιστον ενός 
μέτρου και ογδόντα εκατοστών (1,80). Τα κιγκλιδώματα 
μπορούν να κατασκευάζονται από ενισχυμένο μεταλ¬ 
λικό πλέγμα ή ειδικό άθραυστο ΡΙθχίς|ΐ35, ή μπορούν 
να αντικαθίστανται από τάφρο, υψομετρική διαφορά 
ή άλλο κατασκευαστικό στοιχείο που να εμποδίζει την 
πρόσβαση των θεατών στον αγωνιστικό χώρο. 

4. Στις κλειστές αθλητικές εγκαταστάσεις, εφόσον 
απαιτείται περίφραξη μεταξύ αγωνιστικού χώρου και 
θεατών, μπορεί να γίνει με στηθαίο ή κιγκλίδωμα ύψους 
0,90 μ. τουλάχιστον (1,10 μ. σε περίπτωση υψομετρικής 
διαφοράς μεγαλύτερης του 1,00 μ.). 

5. Στις αθλητικές εγκαταστάσεις στις οποίες τελούνται 
αγώνες κατηγορίας επαγγελματικών πρωταθλημάτων 
ποδοσφαίρου και καλαθοσφαίρισης, ελέγχεται ο τρόπος 
προφύλαξης των αθλουμένων κατά την είσοδο ή αποχώ¬ 
ρηση τους από τον αγωνιστικό χώρο προς τα αποδυτήρια, 
εφόσον πλησιάζουν τους θεατές, ώστε να προβλέπονται 
ειδικά μέτρα (π.χ. προστατευτική φυσούνα κ.λπ.). 

6. Η Επιτροπή, λαμβάνοντας υπόψη τα πραγματικά 
δεδομένα κάθε εγκατάστασης, μπορεί να αποκλίνει κατ' 
εύλογη κρίση σε προδιαγραφές που αφορούν ύψος κι¬ 
γκλιδωμάτων. 

Άρθρο 6 

Ασφάλεια των κερκίδων. 

1. Τα τμήματα των εξέδρων των γηπέδων, τα οποία 
προορίζονται για τη διεξαγωγή αγώνων επαγγελματι¬ 
κών κατηγοριών χωρίζονται μεταξύ τους, με σταθερά δι- 
αχωριστικά κιγκλιδώματα, τα οποία ελέγχονται από την 
επιτροπή ως προς την αντοχή τους και το ανέφικτο της 
αναρρίχησης. Το ύψος των κιγκλιδωμάτων αυτών είναι 
τουλάχιστον δύο μέτρα και πενήντα εκατοστά (2,50), ενώ 
στα σημεία αυξημένης επικινδυνότητας, όπως στα πέτα¬ 
λα, τουλάχιστον τρία (3) μέτρα. Κάθε διαχωρισμένο τμήμα 
ελέγχεται ως ανεξάρτητο σε ότι αφορά τις εισόδους και 
εξόδους διαφυγής και τους χώρους υγιεινής των θεατών. 
Τα κιγκλιδώματα μπορούν να κατασκευάζονται από ενι- 
σχυμένο μεταλλικό πλέγμα ή ειδικό άθραυστο ΡΙθχίς|ΐ35. 

2. Επίσης ελέγχονται τα πάσης φύσεως στηθαία και κι¬ 
γκλιδώματα τα ευρισκόμενα σε οποιοδήποτε σημείο της 
αθλητικής εγκατάστασης που προφυλάσσουν από πτώση 


λόγω υψομετρικής διαφοράς και τα οποία πρέπει να έχουν 
ελεύθερο ύψος από το δάπεδο τουλάχιστον 1,10 μ. 

Άρθρο 7 

Διαφυγή και εκκένωση των εγκαταστάσεων 
από αθλητές και εργαζόμενους σε αυτές σε 
περίπτωση ανάγκης. 

1. Εξετάζεται η δυνατότητα αποχώρησης των αθλου¬ 
μένων τόσο από τον αγωνιστικό χώρο όσο και από τους 
υπόλοιπους χώρους της αθλητικής εγκατάστασης (απο¬ 
δυτήρια, χώρους προπόνησης κ.λπ.) και εξόδου από αυ¬ 
τήν, σε περίπτωση έκτακτης ανάγκης. Ο έλεγχος αυτός 
ισχύει και για τους εργαζόμενους στην αθλητική εγκατά¬ 
σταση σε όποιο χώρο της και αν εργάζονται. Ο έλεγχος 
των αναγκαίων εξόδων και οδεύσεων διαφυγής, όπως 
ορίζονται στον κανονισμό πυροπροστασίας, γίνεται με 
βάση το χρόνο κατασκευής της εγκατάστασης και τις 
ισχύουσες πυροσβεστικές διατάξεις. 

2. Ο παραπάνω έλεγχος περιλαμβάνει και την περί¬ 
πτωση των ΑμεΑ σε ό,τι αφορά τη δυνατότητα προσέ¬ 
λευσης, της χρήσης των αθλητικών εγκαταστάσεων και 
της ασφαλούς αποχώρησής τους. 

Άρθρο 8 

Προσέλευση και αποχώρηση θεατών και 
διαφυγή τους σε περίπτωση ανάγκης. 

1. Εξετάζεται, ανάλογα με την χρήση της αθλητικής 
εγκατάστασης, η δυνατότητα απρόσκοπτης, αλλά κατά 
το δυνατόν ελεγχόμενης στην περίμετρο της εγκατά¬ 
στασης προσέλευσης και αποχώρησης των θεατών, έτσι 
ώστε να διευκολύνεται ο διαχωρισμός των φιλάθλων 
των αντιπάλων ομάδων (π.χ. με την χρήση κινητών κι¬ 
γκλιδωμάτων). Επίσης, ελέγχεται ιδιαίτερα η δυνατότητα 
ασφαλούς αποχώρησής τους και εκκένωσης της αθλητι¬ 
κής εγκατάστασης υπό συνθήκες έκτακτης ανάγκης. Ο 
έλεγχος των αναγκαίων εξόδων και οδεύσεων διαφυγής 
γίνεται με βάση το χρόνο κατασκευής της εγκατάστασης 
και τις ισχύουσες πυροσβεστικές διατάξεις. 

2. Ο παραπάνω έλεγχος περιλαμβάνει και την περί¬ 
πτωση των ΑμεΑ σε ό,τι αφορά τη δυνατότητα προσέ¬ 
λευσης, της παραμονής στην προβλεπόμενη γι' αυτούς 
θέση παρακολούθησης του αγώνα και της ασφαλούς 
αποχώρησης τους. 

Άρθρο 9 

Αποδυτήρια και χώροι υγιεινής. 

1. Η αθλητική εγκατάσταση πρέπει να έχει τουλάχιστον 
δύο μονάδες αποδυτηρίων (μία ανδρών και μία γυναι¬ 
κών για τις προπονήσεις και τους αγώνες ατομικών αθλη¬ 
μάτων ή μία για κάθε ομάδα για τους αγώνες ομαδικών 
αθλημάτων). Για τις μεγάλες αθλητικές εγκαταστάσεις 
στις οποίες διεξάγονται αγώνες ομαδικών αθλημάτων 
θα προβλέπεται επιπλέον αποδυτήριο για τους διαιτητές, 
ενώ για τις εγκαταστάσεις των ομάδων Α2, Β1, Δ και Ε1, 
θα προβλέπεται αποδυτήριο διαιτητών εφόσον διεξάγο¬ 
νται σε αυτές αγώνες ομαδικών αθλημάτων ερασιτεχνι¬ 
κών κατηγοριών. Στις μεγάλες αθλητικές εγκαταστάσεις 
θα προβλέπονται και αποδυτήρια προπονητών, με δυνα¬ 
τότητα εξαίρεσης σε υφιστάμενες κατά τη δημοσίευση 
της παρούσης αθλητικές εγκαταστάσεις. 

2. Κάθε μονάδα αποδυτηρίων αθλουμένων θα περι¬ 
λαμβάνει τουλάχιστον τα εξής: 

• Χώρο ένδυσης - απόδυσης με πρόβλεψη για τη φύ¬ 
λαξη των προσωπικών αντικειμένων (κρεμάστρες ή/και 
ερμάρια) 

• 1 ννς εξοπλισμένο όπως περιγράφεται παρακάτω 

• 1 νιπτήρα μέσα ή έξω από το ννε 

• 2 ντους με δυνατότητα χρήσης ζεστού και κρύου νε¬ 
ρού (κάθε μονάδα αποδυτηρίων διαιτητών ή προπονη¬ 
τών αρκεί να έχει 1 ντους με δυνατότητα χρήσης ζεστού 
και κρύου νερού) 

3. Οι χώροι υγιεινής των αποδυτηρίων, καθώς και οι 
λοιποί χώροι υγιεινής της αθλητικής εγκατάστασης (θεα¬ 
τών, προσωπικού κ.λπ.), πρέπει να είναι κατάλληλοι από 
πλευράς υγιεινής και ειδικότερα: 

• Να έχουν επαρκείς διαστάσεις, φυσικό ή τεχνητό αε¬ 
ρισμό, αντιολισθητικά δάπεδα και κατάλληλο φωτισμό. 

■ Να υπάρχουν εμφανείς αναρτημένες πινακίδες, οι 
οποίες δηλώνουν την κατεύθυνση της περιοχής όπου 
βρίσκονται οι χώροι υγιεινής, με σήμανση για άνδρες, 
γυναίκες και ΑμεΑ. 

• Όλοι οι χώροι υγιεινής και οι προθάλαμοι τους να 
φωτίζονται επαρκώς. Τα αποχωρητήρια και οι καταιο- 
νητήρες που χρησιμοποιούνται κατά τη διάρκεια της 
νύχτας να φωτίζονται τεχνητά και εξωτερικά. 

• Η λεκάνη να συνδέεται με ειδικό υδραυλικό σύστημα 
καθαρισμού, με το οποίο θα εξασφαλίζεται η έκπλυση με 
πίεση. Στο νιπτήρα να υπάρχει εγκατάσταση συνεχούς 
παροχής νερού. 

• Τα παράθυρα να είναι καλυμμένα κατάλληλα, ώστε 
να εμποδίζεται η είσοδος των εντόμων. 

• Οι χώροι υγιεινής να διατηρούνται καθαροί. 

• Ο υπεύθυνος φορέας για τη λειτουργία τους να έχει 
ορίσει και να εφαρμόζει συγκεκριμένο πρόγραμμα κα¬ 
θαριότητας, του οποίου θα ελέγχεται η απόδοση και θα 
επισημαίνονται τυχόν ελλείψεις. 

•Το δάπεδο και οι τοίχοι να είναι κατασκευασμένοι από 
κατάλληλο υλικό (πλακίδια), το οποίο να διατηρείται σε 
καλή κατάσταση, ώστε να διευκολύνεται ο καθαρισμός του. 

• Ο εξαερισμός ενδέχεται να είναι φυσικός ή τεχνητός. 
Στις δύο αυτές περιπτώσεις πρέπει να είναι επαρκής. Ο 
φωτισμός πρέπει να είναι και τεχνητός. 

• Στο χώρο των αποχωρητηρίων να υπάρχει πάντα 
χαρτί καθαριότητας, σαπούνι και μέσο για το στέγνωμα 
των χεριών (αυτόματος στεγνωτήρας ή χειρόμακτρα 
μίας χρήσης). 

• Σε κάθε αποχωρητήριο να υπάρχει μεταλλικό δοχείο 
με κάλυμμα, που θα ανοίγει με ειδικό ποδοκίνητο μη¬ 
χανισμό, καθώς και βουρτσάκι καθαρισμού, μαζί με την 
ειδική βάση. 

• Τα απορρίμματα από τους κάδους να απομακρύνο¬ 
νται τακτικά. 

• Στο αποχετευτικό σύστημα, μεταξύ του νιπτήρα και 
του αγωγού απομάκρυνσης των υδάτων, να παρεμβάλ¬ 
λεται υδραυλικός σίφωνας. Το σύστημα να διατηρείται 
σε καλή κατάσταση, ώστε να μην παρουσιάζονται διαρ¬ 
ροές και δυσοσμίες. 

• Το δάπεδο να έχει κλίση προς το φρεάτιο αποχέ¬ 
τευσης, καλυμμένο με σχάρα, για τέλεια αποστράγγιση 


των νερών πλύσης. Να μη λιμνάζουν νερά στους εσω¬ 
τερικούς και εξωτερικούς χώρους των αποχωρητηρίων 
- καταιονητήρων. 

• Ολα τα αποχωρητήρια (και οι χημικές τουαλέτες) να 
διαθέτουν εγκαταστάσεις με νιπτήρες για το πλύσιμο 
των χεριών. 

• Ειδικά στις χημικές τουαλέτες να υπάρχουν αναρτη¬ 
μένες οδηγίες χρήσης, όχι μόνο στην ελληνική γλώσσα, 
αλλά και στην αγγλική γλώσσα. 

• Να εξετάζεται η σωστή διαχείριση των υγρών χημι¬ 
κών από τις χημικές τουαλέτες (εάν υπάρχει υπεύθυνος 
φορέας για τη διαχείρισή τους και εάν έχει την απαιτού- 
μενη άδεια). 

4. Οι χώροι υγιεινής των θεατών εξετάζονται επίσης 
ως προς τη θέση τους και τον επαρκή αριθμό τους. Κάθε 
χωρισμένο τμήμα των κερκίδων θα πρέπει να καλύπτε¬ 
ται από δικούς του χώρους υγιεινής, ώστε να αποκλείει 
την ανάμειξη θεατών από άλλα τμήματα. Σε ό,τι αφορά 
τον επαρκή αριθμό τους, ενδείκνυται να υπάρχει μία (1) 
μονάδα για κάθε 100 θεατές (1 μονάδα = 1 λεκάνη \Ν. 0. 
και σε αναλογία ανδρών - γυναικών για τις ανοικτές εγκα¬ 
ταστάσεις από 50 - 50% έως 75 - 25%, ενώ για τις κλειστές 
εγκαταστάσεις η αναλογία ανδρών - γυναικών μπορεί να 
είναι από 50-50% έως 65-35%), πλην όμως η επιτροπή 
ελέγχου κρίνει την επάρκεια, με βάση τα πραγματικά 
δεδομένα κάθε εγκατάστασης. Στους χώρους υγιεινής 
ανδρών, είναι δυνατόν οι λεκάνες να αντικαθίστανται 
από ουρητήρια, σε ποσοστό έως 50%. Ειδική πρόβλεψη 
να υπάρχει για θεατές ΑμεΑ, ώστε να εξυπηρετούνται σε 
δικούς τους χώρους πέρα από τις παραπάνω απαιτήσεις, 
σύμφωνα και με τα αναφερόμενα στον οικοδομικό κα¬ 
νονισμό και την κείμενη νομοθεσία. 

Άρθρο 10 

Γήπεδα χωρίς αποδυτήρια, σε περιοχές με πολύ 
μικρό πληθυσμό. 

Σε ανοιχτά γήπεδα περιοχών με πολύ μικρό πληθυσμό 
(ομάδα Α1) είναι δυνατόν να δίνεται άδεια λειτουργίας 
και χωρίς την ύπαρξη αποδυτηρίων. Στις περιπτώσεις 
αυτές τα γήπεδα θα μπορούν να χρησιμοποιούνται μόνο 
ως προπονητικοί χώροι και χώροι αθλοπαιδιών. Σε κάθε 
περίπτωση θα πρέπει ο φορέας διοίκησης της εγκατά¬ 
στασης (ή ο χρήστης, σε περίπτωση που η εγκατάσταση 
είναι παραχωρημένη κατά χρήση) να φροντίζει για την 
ύπαρξη κατά τη διάρκεια λειτουργίας των γηπέδων του 
απαραίτητου εξοπλισμού και υλικών παροχής πρώτων 
βοηθειών, όπως περιγράφονται στο άρθρο 12. 

Άρθρο 11 

Αθλήματα για τα οποία δεν απαιτούνται 
αποδυτήρια. 

1. Στα πνευματικά αθλήματα (σκάκι και μπριτζ) δεν 
απαιτούνται αποδυτήρια. 

2. Όσον αφορά στα στατικά και τα μηχανοκίνητα αθλή¬ 
ματα, καθώς και τις ειδικές αθλητικές εγκαταστάσεις 
(ομάδες Ζ, Η, Θ1, Θ2 και I), η δυνατότητα διεξαγωγής 
προπονήσεων ή αγώνων σε εγκαταστάσεις χωρίς απο¬ 
δυτήρια βεβαιώνεται από την οικεία ομοσπονδία. Κατά 
τη διάρκεια των αγώνων είναι δυνατόν να τοποθετούνται 
προσωρινές κατασκευές (λυόμενες, τύπου ί5θάοχ κ.λπ.) 

για την εξυπηρέτηση των αθλουμένων. Όσον αφορά στα 
αθλήματα που ασκούνται σε εγκαταστάσεις των ομά¬ 
δων Η, Θ1, Θ2 και I, η ανάγκη ύπαρξης αποδυτηρίων και 
χώρων υγιεινής μπορεί να καλύπτεται από τις κτιριακές 
υποδομές των χρησιμοποιούμενων εγκαταστάσεων, με 
τους όρους που θα ορίζονται από τον εκάστοτε ιδιοκτή¬ 
τη ή φορέα διοίκησης της εγκατάστασης. 

3. Σε κάθε περίπτωση θα πρέπει ο φορέας διοίκησης 
της εγκατάστασης (ή ο χρήστης, σε περίπτωση που η 
εγκατάσταση είναι παραχωρημένη κατά χρήση) να φρο¬ 
ντίζει για την ύπαρξη του απαραίτητου υλικού παροχής 
πρώτων βοηθειών κατά τη διάρκεια λειτουργίας των 
εγκαταστάσεων καθώς και για την ύπαρξη ασθενοφό¬ 
ρου κατά τη διάρκεια των αγώνων. 

Άρθρο 12 

Χώροι και μέσα παροχής πρώτων βοηθειών. 

1. Εξετάζεται η ύπαρξη ιατρείου για παροχή πρώτων 
βοηθειών και επείγουσα περίθαλψη ατυχημάτων στην 
αθλητική εγκατάσταση. Στις εγκαταστάσεις της ομάδας 
Α1, στις εγκαταστάσεις των πνευματικών αθλημάτων, 
καθώς και σε υφιστάμενες κατά τη δημοσίευση της πα- 
ρούσης αθλητικές εγκαταστάσεις των ομάδων Α2 και 
Δ, αρκεί να υπάρχουν ο απαραίτητος εξοπλισμός και τα 
υλικά για την παροχή πρώτων βοηθειών, όπως περιγρά- 
φονται στις επόμενες παραγράφους. 

2.0 χώρος του ιατρείου πρέπει να έχει άνετη προσπέ¬ 
λαση και από τον περιβάλλοντα και από τον αγωνιστικό 
χώρο. Εξετάζεται επίσης η δυνατότητα ευχερούς μετα¬ 
φοράς ασθενούς θεατού από τις κερκίδες στο ιατρείο 
της εγκατάστασης ή σε ασθενοφόρο. Επίσης εξετάζεται 
η ύπαρξη του κατάλληλου εξοπλισμού στο ιατρείο, που 
πρέπει κατ’ ελάχιστον να περιλαμβάνει: 

• Κουτί πρώτων βοηθειών σταθερό και μεταφερόμε- 
νο, φωριαμό με φάρμακα καρδιοτονωτικά, αναλγητικά, 
αντιαλλεργικά, τοπικής αναισθησίας, αντισηπτικά. 

• Νιπτήρα 

• Εξεταστικό κρεβάτι 

• Συσκευή παροχής οξυγόνου 

• Φορείο πτυσσόμενο μεταφοράς ασθενούς 

• Ιατρικό λαμπτήρα 

• Απινιδωτή φορητό για μεγάλες αθλητικές εγκαταστά¬ 
σεις (ομάδες Β2, Γ1, Γ2, Ε2 και ΣΤ). Για τις εγκαταστάσεις 
των ομάδων Α2, Β1, Δ και Ε1, θα πρέπει να εξασφαλί¬ 
ζεται η ύπαρξη φορητού απινιδωτή κατά τη διάρκεια 
των αγώνων. 

• Κλίβανο αποστείρωσης με εργαλεία αιμόστασης και 
συρραφής τραυμάτων για μεγάλες αθλητικές εγκατα¬ 
στάσεις 

• Συσκευή ατμού 

3. Το κουτί πρώτων βοηθειών να είναι καλά εφοδι¬ 
ασμένο, να φυλάσσεται σε άριστη κατάσταση και να 
ελέγχεται περιοδικά, όσον αφορά την αντικατάσταση 
ληγμένων φαρμακευτικών σκευασμάτων και χρησιμο¬ 
ποιούμενων υλικών με νέα. Πρέπει να είναι εφοδιασμένο 
με τα κάτωθι: 

• οινόπνευμα 

• βάμμα ιωδίου και Ρονίάοπθ ίοάίπθ 10% 

• οξυζενέ 


• αποστειρωμένες γάζες 

• αποστειρωμένες γάζες αυτοκόλλητες διαφόρων με¬ 
γεθών 

• υδρόφιλο βαμβάκι 

•λευκοπλάστ 

• αποστειρωμένα γάντια μιας χρήσης 

■ ελαστικούς και υφασμάτινους επιδέσμους σε διά¬ 
φορα μεγέθη 

• ΐθΠ50ρΐ35ΐ 

• νάρθηκες ακινητοποίησης άνω και κάτω άκρων με 
αεροθαλάμους 

• νάρθηκες από ζιιύιιτιθγ 

• περιλαίμια κολλάρα μαλακά και σκληρά διαφόρων 
μεγεθών 

• αιμοστατικές γάζες και επιδέσμους 

• αμμωνία 

• αποστειρωμένες λαβίδες 

• σύριγγες μιας χρήσης και φάρμακα καρδιοτονωτικά- 
αναλγητικά, αντιαλλεργικά, αντισηπτικά 

• ράμματα 

• πιεσόμετρο 

• γλωσσοπίεστρο 

• παγοκύστες και αντισηπτικά σκευάσματα 

4. Σε μεγάλες αθλητικές εγκαταστάσεις είναι απαραί¬ 
τητη η παρουσία γιατρού, ενώ σε μικρές εγκαταστάσεις 
απαιτείται τουλάχιστον η παρουσία εκπαιδευμένου 
προσωπικού για χορήγηση πρώτων βοηθειών, κατά τη 
λειτουργία τους. Κατά τη διάρκεια των αγώνων είναι 
απαραίτητη η παρουσία ασθενοφόρου. 

5. Στα γήπεδα ποδοσφαίρου των ομάδων Γ1 και Γ2 
όπου διεξάγονται επαγγελματικοί αγώνες θα πρέπει να 
υπάρχει διαφορετικό, αυτοτελές ιατρείο αθλητών στα 
αποδυτήρια, εύκολα προσβάσιμο από τον αγωνιστικό 
χώρο και διαφορετικό, αυτοτελές ιατρείο θεατών, εύ¬ 
κολα προσβάσιμο από τις κερκίδες ή από τον εξωτερι¬ 
κό χώρο του γηπέδου και με δυνατότητα να πλησιάσει 
ασθενοφόρο. 

Άρθρο 13 

Ειδικές υγειονομικές διατάξεις για κολυμβητήρια. 

Ειδικά για τα κολυμβητήρια, πρέπει να τηρούνται 
επιπρόσθετα οι ισχύουσες υγειονομικές διατάξεις και 
κανονισμοί που τα αφορούν και ιδίως: 

■ Η δεξαμενή να είναι μόνιμης ή προσωρινής κατα¬ 
σκευής, υδατοστεγανή, με λείες επιφάνειες και ευκόλως 
καθοριζομένη. 

• Η κυκλοφορία και η ανανέωση του νερού να γίνεται 
έτσι, ώστε να αποκλείεται η δημιουργία θυλάκων στάσι¬ 
μου ή ανεπαρκώς ανανεούμενου νερού. Τα στόμια εισ¬ 
ροής και εκροής του καθαρού νερού να διατάσσονται 
έτσι, ώστε να επιτυγχάνεται ομοιόμορφη κυκλοφορία 
αυτού και να διατηρείται ομοιόμορφο το απολυμαντικό 
σε ολόκληρη τη δεξαμενή. 

•Το νερό των κολυμβητικών δεξαμενών να ανανεώνεται 
συνεχώς με τέτοιο ρυθμό, ώστε να εξασφαλίζεται πλήρης 
ανανέωση αυτού σε χρονικό διάστημα 4 έως 6 ωρών. 

• Να υπάρχουν εφεδρικά αντλητικά συγκροτήματα, 
σε περίπτωση που υπάρξει διακοπή από βλάβη ή για 
λόγους συντήρησης. 

•Τα ανοίγματα εκκένωσης της δεξαμενής να καλύπτο¬ 
νται με κατάλληλη εσχάρα, η οποία να μη μετακινείται 
εύκολα από τους κολυμβητές. 

• Οι αύλακες υπερχείλισης να μπορούν να αποστραγ¬ 
γίζονται καλώς προς ση μεία απορροής τα οποία πρέπει 
να συνδέονται με το σύστημα ανακυκλοφορίας ή με το 
φρεάτιο της αποχέτευσης. 

• Δεν επιτρέπεται καμιά απ’ ευθείας σύνδεση με τους 
υπονόμους και πρέπει να υπάρχει κατάλληλη διάταξη, 
ώστε να αποτρέπεται ο κίνδυνος παλινδρόμησης και 
εισόδου νερού από τους υπονόμους στη δεξαμενή. 

• Να περιορίζονται στο ελάχιστο οι κίνδυνοι πρόκλη¬ 
σης ατυχημάτων. Οι βαθμίδες να μην είναι ολισθηρές 
και να φέρουν χειρολαβές. 

• Οι περιφερειακοί διάδρομοι (περιβάλλων χώρος των 
δεξαμενών) να έχουν ομαλή, εύκολα καθοριζομένη και 
μη ολισθηρή επιφάνεια. Να έχουν κλίση προς στραγ¬ 
γιστήρια, τα οποία να αποχετεύονται στο δίκτυο των 
αποβλήτων. Επίσης, να είναι αποκλεισμένοι από την 
πρόσβαση όσων δεν πληρούν τις υγειονομικές διατάξεις. 

• Οι εξώστες των θεατών να διαθέτουν κιγκλιδώματα 
και δάπεδο με κλίση, ώστε να αποκλείεται η δίοδος ρύ¬ 
πων προς τη δεξαμενή. 

• Να υπάρχουν κατάλληλα σημεία υδροληψίας, στα 
οποία να μπορούν να συνδέονται σωλήνες για το πλύσι¬ 
μο των εγκαταστάσεων και της περιοχής της δεξαμενής. 

• Πριν από την είσοδο στο χώρο της δεξαμενής απαι¬ 
τείται η ύπαρξη ποδολουτήρων ή δεξαμενών απολύμαν¬ 
σης, οι οποίοι να περιέχουν υδατικό διάλυμα με 0,3 - 0,6 
% διαθέσιμο χλώριο, για την απολύμανση των ποδιών 
των λουσμένων. 

• Η διάταξη των φωτιστικών στοιχείων να εξασφαλίζει 
το φωτισμό όλων των ση μείων εντός και εκτός της κολυμ- 
βητικής δεξαμενής. Η κατασκευή τους να είναι ασφαλής. 
Επίσης ο αερισμός να είναι επαρκής και να μη δημιουρ- 
γούνται άμεσα ρεύματα αέρα στους λουόμενους. 

• Οι βατήρες εκκίνησης, εφόσον υπάρχουν, να είναι 
επαρκούς αντοχής, ασφαλούς χρήσης και σύμφωνα με 
τις εκάστοτε προδιαγραφές που ορίζονται από την Πα¬ 
γκόσμια Ομοσπονδία Κολύμβησης (ΕΙΝΑ). 

• Ο ελάχιστος αριθμός των καταιονητήρων για κάθε 
φύλο πρέπει να είναι 1 ανά 50 λουόμενους. Ο ελάχιστος 
αριθμόςτων αποχωρητηρίων και ουρητηρίων πρέπει να 
είναι 1 αποχωρητήριο και 2 ουρητήρια ανά 125 άντρες 
και 1 αποχωρητήριο ανά 50 γυναίκες. 0 ελάχιστος αριθ¬ 
μός των νιπτήρων πρέπει να είναι 1 ανά 100 λουόμενους. 

• Για την υγιεινή των λουσμένων, είναι απαραίτητη η 
ύπαρξη σαπουνιού σε υγρή μορφή, σε σκόνη ή σε τεμά¬ 
χια, καθώς και θερμού και ψυχρού νερού. 

•Το νερό που χρησιμοποιείται στους χώρους υγιεινής 
να είναι υγειονομικά αποδεκτό. 

•Τα δάπεδα των αποδυτηρίων και των ιματιοφυλακίων 
να έχουν αδιάβροχη ομαλή επιφάνεια και κλίση 2% προς 
κατάλληλο αποστραγγιστικό αγωγό, για να είναι εύκολη 
η πλύση τους. 

• Τα ιματιοφυλάκια πρέπει να είναι κατασκευασμένα 
από υλικό το οποίο να επιδέχεται πλύση και να αερίζο¬ 
νται επαρκώς. 

• Σε περίπτωση που χρησιμοποιείται αέριο χλωρίου, οι 
συσκευές και τα μηχανήματα χλωρίωσης να είναι ασφα¬ 
λή. Ο δε χώρος των χλωριωτών να αερίζεται φυσικά. Στο 


χώρο των εγκαταστάσεων να υπάρχει μια αντιασφυξι- 
ογόνος μάσκα για το άτομο που χειρίζεται το χλώριο. 

• Με κατάλληλη διάταξη των αποδυτηρίων, να εξα¬ 
σφαλίζεται ότι κάθε λουσμένος, πριν εισέλθει στη δε¬ 
ξαμενή, θα περνάει πρώτα από τα αποχωρητήρια, στη 
συνέχεια θα κάνει μπάνιο με ζεστό νερό και σαπούνι και 
θα περνάει τα πόδια του από τους ποδολουτήρες (λεκά¬ 
νες χλωρίωσης). 

• Σε κάθε δεξαμενή να υπάρχουν αναρτημένες πινακί¬ 
δες σε εμφανή σημεία, στις οποίες να αναγράφονται οδη¬ 
γίες για την υγιεινή των λουσμένων, την ορθή χρήση της 
δεξαμενής και τους ισχύοντες κανονισμούς ασφάλειας. 

•Τα τμήματα της δεξαμενής που έχουν βάθος μικρό¬ 
τερο από 0,90 πτ, να διαχωρίζονται με εμφανή γραμμή 
ασφάλειας. 

• Σε κάθε δεξαμενή να υπάρχει υπεύθυνο άτομο, το 
οποίο θα λαμβάνει τα κατάλληλα μέτρα για την καλή 
λειτουργία της δεξαμενής. Το άτομο αυτό πρέπει να κα¬ 
ταχωρεί σε βιβλίο τα στοιχεία που αφορούν τις μικρο¬ 
βιολογικές και χημικές εξετάσεις και τις απολυμαντικές 
ουσίες που προστίθενται στη δεξαμενή κάθε μέρα. 

• Να προσδιορίζονται ο επόπτης λουσμένων, ο επό¬ 
πτης ασφαλείας και ο ναυαγοσώστης. 

Άρθρο 14 

Χώροι στάθμευσης οχημάτων έκτακτης ανάγκης. 

Τα οχήματα έκτακτης ανάγκης ( ασθενοφόρο, πυρο¬ 
σβεστικό όχημα, κ.λπ.) πρέπει να έχουν απρόσκοπτη προ¬ 
σπέλαση στην εγκατάσταση, να πλησιάζουν τους χώρους 
με τους οποίους έχουν σχέση, (π.χ. Ιατρείο ή αγωνιστικός 
χώρος), να καλύπτουν το σύνολο της εγκατάστασης (ιδίως 
τα πυροσβεστικά οχή ματα) και, για τις μεγάλες αθλητικές 
εγκαταστάσεις, να έχουν δικό τους μόνιμο χώρο στάθμευ¬ 
σης κατά τη διάρκεια των εκδηλώσεων. 

Άρθρο 15 

Κατάσταση κερκίδων και λοιπών χώρων ή 

κτισμάτων 

Εξετάζεται μακροσκοπικά η κατάσταση της κατασκευ¬ 
ής των κερκίδων, των στεγάστρων και των κτισμάτων, με 
γνώμονα την αποφυγή και εξάλειψη κινδύνων, όπως από 
σπασμένα τζάμια, επιχρίσματα που κρέμονται, φθαρ¬ 
μένα ή ολισθηρά κλιμακοστάσια, φθαρμένα ηλεκτρικά, 
επικίνδυνο λεβητοστάσιο, σκουριασμένο εξοπλισμό, 
εύκολα αποσπώμενα δομικά τμήματα αυτών κ.λπ. 

Άρθρο 16 

Πυροπροστασία. 

1. Οι φορείς διοίκησης των αθλητικών εγκαταστάσε¬ 
ων που εμπίπτουν στο πεδίο εφαρμογής της παρούσας, 
οφείλουν να εφαρμόζουν και να τηρούν όλους τους κα¬ 
νόνες περί πυροπροστασίας που απαιτούνται από την 
ισχύουσα νομοθεσία πυρασφάλειας. 

Ειδικότερα οι φορείς διοίκησης των αθλητικών εγκα¬ 
ταστάσεων: 

•Των ομάδων Β1, Β2, Γ1, Θ1 και I (υπαίθριες εγκατα¬ 
στάσεις) με πάνω από 2.000 θεατές και Γ2, Δ, Ε1, Ε2, ΣΤ, 
Θ2 και I (κλειστές εγκαταστάσεις) υποχρεούνται να εφο¬ 
διάζονται με πιστοποιητικό (ενεργητικής) πυροπροστα¬ 
σίας, το οποίο εκδίδεται από την οικεία Πυροσβεστική 
Υπηρεσία, σύμφωνα με την υπ’ αρίθμ. 13/2013 (Β' 1586) 

Πυροσβεστική Διάταξη, όπως κάθε φορά ισχύει, για το 
σύνολο της εγκατάστασης, συμπεριλαμβανομένων των 
συναφών, δευτερευουσών και λοιπών δραστηριοτήτων 
της εγκατάστασης. Το πιστοποιητικό (ενεργητικής) πυ¬ 
ροπροστασίας θα έχει διάρκεια ισχύος πέντε (5) ετών. 

Οι ανωτέρω φορείς υποχρεούνται να εφοδιάζονται 
με βιβλίο ελέγχου, συντήρησης και καλής λειτουργίας 
των μέσων ενεργητικής πυροπροστασίας, σύμφωνα με 
την υπ' αρίθμ. 12/2012 (Β' 1794) Πυροσβεστική Διάταξη, 
όπως κάθε φορά ισχύει. 

■ Των ομάδων Α1, Α2, Ζ, Η, Θ1 και I (υπαίθριες εγκα¬ 
ταστάσεις) με κάτω από 2.000 θεατές υποχρεούνται να 
υποβάλλουν Υπεύθυνη Δήλωση του ν. 1599/1986 (Α' 75) 
του ιδιοκτήτη ή του νόμιμου εκπροσώπου του φορέα, 
θεωρημένη για το γνήσιο της υπογραφής, ότι τηρούνται 
και θα συντηρούνται τα προβλεπόμενα μέτρα και μέσα 
πυροπροστασίας της κατά περίπτωση νομοθεσίας πυ¬ 
ροπροστασίας της παρ. 2 του παρόντος άρθρου, εφόσον 
εμπίπτουν στο πεδίο εφαρμογής τους. 

• Όλων των ομάδων υποχρεούνται να ενημερώνουν 
και εκπαιδεύουν το προσωπικό της εγκατάστασης σύμ¬ 
φωνα με τα οριζόμενα στην υπ' αρίθμ. 14/2014 (Β' 2434) 
Πυροσβεστική Διάταξη, όπως κάθε φορά ισχύει. 

• Όλων των ομάδων υποχρεούνται να τηρούν και να 
συντηρούν στην εγκατάσταση τους άλατα απαιτούμενα 
από την ισχύουσα νομοθεσία μέτρα και μέσα πυροπρο¬ 
στασίας, καθώς και τις προδιαγραφές αυτών, σύμφωνα 
με τα οριζόμενα στην υπ' αρίθμ. 15/2014 (Β' 3149) Πυ¬ 
ροσβεστική Διάταξη, όπως κάθε φορά ισχύει. 

2. Για την έκδοση του πιστοποιητικού (ενεργητικής) 
πυροπροστασίας, οι φορείς διοίκησης των ανωτέρω 
αθλητικών εγκαταστάσεων υποχρεούνται, πέραν των 
απαιτούμενων από την υπ' αρίθμ. 13/2013 (ΒΊ586) Πυ¬ 
ροσβεστική Διάταξη, όπως κάθε φορά ισχύει, δικαιο- 
λογητικών, να υποβάλλουν προς έγκριση στην οικεία 
Πυροσβεστική Υπηρεσία μελέτη ενεργητικής πυρο¬ 
προστασίας, σύμφωνα με την ισχύουσα νομοθεσία πυ¬ 
ρασφάλειας περί Χώρων Συνάθροισης Κοινού, ήτοι με 
την υπ' αρίθμ. 3/2015 Πυροσβεστική Διάταξη (Β' 529), 
όπως κάθε φορά ισχύει, για τις αθλητικές εγκαταστά¬ 
σεις που κατασκευάστηκαν πριν την έναρξη ισχύος του 
π.δ. 71/1988 (Α' 32) ή με το άρθρο 10 του π.δ. 71/1988 (Α/ 
32), όπως κάθε φορά ισχύει, για τις αθλητικές εγκαταστά¬ 
σεις που κατασκευάστηκαν μετά την έναρξη ισχύοςτου. 

Η μελέτη ενεργητικής πυροπροστασίας θα συνοδεύε¬ 
ται από μελέτη παθητικής πυροπροστασίας θεωρημένη 
από το φορέα κατασκευής της εγκατάστασης. 

3. Σε περίπτωση παράβασης των προηγούμενων 
παραγράφων επιβάλλονται στους φορείς των αθλητι¬ 
κών εγκαταστάσεων οι ποινικές κυρώσεις, καθώς και 
οι διοικητικές κυρώσεις ή άλλα διοικητικά μέτρα κατά 
τα οριζόμενα στην κείμενη νομοθεσία πυρασφάλειας. 

Άρθρο 17 

Ηλεκτρονικό σύστημα εποπτείας. 

Στις αθλητικές εγκαταστάσεις όπου απαιτείται, εξετά¬ 
ζεται από την επιτροπή του άρθρου 3 η ύπαρξη και καλή 
λειτουργία του ηλεκτρονικού συστήματος εποπτείας της 
εγκατάστασης (κλειστό κύκλωμα τηλεόρασης), σύμφω¬ 
να με την ισχύουσα νομοθεσία. 


Άρθρο 18 

Ειδικές διατάξεις νια εγκαταστάσεις σε φυσικό 
περιβάλλον. 

1. Για αθλητικές εγκαταστάσεις στις οποίες διεξάγονται 
αθλήματα στο θαλάσσιο χώρο απαιτείται: 

■ Η ύπαρξη κατάλληλου σκάφους με ναυαγοσώστη 
και πλήρη εξοπλισμό για την επιτήρηση του θαλασσίου 
χώρου και για την παροχή πρώτων βοηθειών. 

• Η σήμανση του θαλασσίου χώρου, σύμφωνα με τις 
οδηγίες της λιμενικής αρχής. 

■ Η πρόβλεψη για τη μη δημιουργία προβλημάτων 
στην ναυσιπλοΐα, στο θαλάσσιο περιβάλλον και οικοσύ¬ 
στημα και στην ασφάλεια αθλουμένων και λουσμένων. 

• Η πρόβλεψη για τη μη δημιουργία προβλημάτων που 
θα απορρέουν από την γειτνίαση της αθλητικής εγκα¬ 
τάστασης με άλλες χερσαίες ή θαλάσσιες χρήσεις της 
περιοχής. 

Τα παραπάνω ισχύουν αναλογικά και για τα αθλήματα 
που διεξάγονται σε λίμνες ή ποτάμια. 

2. Για αθλήματα τα οποία διεξάγονται στον εναέριο 
χώρο (αεραθλητισμός) απαιτούνται επιπλέον όλες οι 
προβλεπόμενες από την κείμενη νομοθεσία άδειες, 
εγκρίσεις και βεβαιώσεις από την Υπηρεσία Πολιτικής 
Αεροπορίας ή άλλους αρμόδιους φορείς. 

3. Για αθλήματα τα οποία διεξάγονται σε χιονοδρομικά 
κέντρα, απαιτούνται επιπλέον όλες οι προβλεπόμενες 
από την κείμενη νομοθεσία άδειες, εγκρίσεις και βεβαι¬ 
ώσεις περί ειδικών τουριστικών εγκαταστάσεων. 

4. Για όλα τα αθλήματα που διεξάγονται σε φυσικό 
περιβάλλον, απαιτούνται τα εξής: 

■ Η παρουσία ιατρού ή διασώστη στις προπονήσεις 
και ασθενοφόρου και ιατρού στους αγώνες, είτε υπάρχει 
στην εγκατάσταση ιατρείο, είτε όχι. 

• Η παρουσία δυνάμεων της Πυροσβεστικής κατά 
τη διάρκεια των αγώνων, στις περιπτώσεις όπου είναι 
δυνατόν να συμβεί ατύχημα σε δύσβατη περιοχή (π.χ. 
πλαγιά βουνού για τα αεραθλήματα, την ορειβασία, την 
αναρρίχηση κ.λπ.). 

■ Η πρόβλεψη για την προστασία του φυσικού περι¬ 
βάλλοντος και οικοσυστήματος. 

5. Οι αθλητικές εγκαταστάσεις σε φυσικό περιβάλλον, 
όπου υπάρχει μεγάλος κίνδυνος ατυχήματος, θα πρέπει: 

• Αν είναι δυνατόν να περιφράσσονται, ώστε να είναι 
ελεγχόμενη η χρήση τους ή 

• Αν αυτό είναι αδύνατον, τότε να τοποθετούνται προ¬ 
ειδοποιητικές για τον κίνδυνο πινακίδες. 

Άρθρο 19 

Ειδικές διατάξεις για προσωρινές εκδηλώσεις 
εντός αθλητικών εγκαταστάσεων. 

Για την διεξαγωγή, αθλητικών ή μη, προσωρινών εκδη¬ 
λώσεων εντός αθλητικών εγκαταστάσεων (π.χ. αθλητικές 
επιδείξεις, συναυλίες, εκθέσεις, προσωρινοί παιδότοποι 
κ.λπ.) δεν θα εκδίδεται ξεχωριστή άδεια, αλλά αυτή θα 
περιλαμβάνεται στην άδεια λειτουργίας της αθλητικής 
εγκατάστασης, εκτός εάν από την κείμενη νομοθεσία 
απαιτείται ειδική άδεια για την εκάστοτε προσωρινή δρα¬ 
στηριότητα, η οποία θα δίνεται από τον αρμόδιο για τη 
δραστηριότητα φορέα. Σε κάθε περίπτωση, η τήρηση των 
ειδικών προδιαγραφών της δραστηριότητας, η ασφαλής 
τοποθέτηση και χρήση του απαιτούμενου εξοπλισμού 

και η ασφαλής λειτουργία του χώρου της προσωρινής 
εκδήλωσης θα αποτελούν αποκλειστική ευθύνη του δι¬ 
οργανωτή και θα βεβαιώνονται με υπεύθυνη δήλωση. 

Άρθρο 20 

Άδεια διεξαγωγής αθλητικής συνάντησης. 

1. Η άδεια διεξαγωγής της αθλητικής συνάντησης εκ- 
δίδεται από τον οριζόμενο στην παρ. 2 του άρθρου 56Δ 
του ν. 2725/1999 φορέα, εφόσον η αθλητική εγκατάστα¬ 
ση διαθέτει την προβλεπόμενη στην προαναφερόμενη 
διάταξη άδεια λειτουργίας, όπου αυτή απαιτείται, ή την 
βεβαίωση καταλληλότητας, σύμφωνα με τα οριζόμενα 
στο άρθρο 56Β του ν. 2725/1999 όπως ισχύει. Η άδεια δι¬ 
εξαγωγής αναφέρει την αθλητική συνάντηση, τις αγωνιζό- 
μενες ομάδες ή σωματεία, την αθλητική εγκατάσταση, την 
ημερομηνία και την ώρα τέλεσης της συνάντησης. Για την 
έκδοση της άδειας διεξαγωγής της αθλητικής συνάντη¬ 
σης, απαιτείται ο χρήστης (διοργανωτής ή γηπεδούχος) να 
έχει εξασφαλίσει τη χρήση της αθλητικής εγκατάστασης 
κατά την ημέρα και ώρα της διεξαγωγής της αθλητικής 
συνάντησης από τη διοίκηση της αθλητικής εγκατάστα¬ 
σης. Η άδεια κοινοποιείται στην οικεία αστυνομική ή κατά 
περίπτωση λιμενική αρχή τουλάχιστον πέντε (5) ημέρες 
πριν από τη διεξαγωγή της αθλητικής συνάντησης. 

2. Είναι δυνατόν η άδεια διεξαγωγής να περιλαμβάνει 
περισσότερες αθλητικές συναντήσεις, στην ίδια αθλητι¬ 
κή εγκατάσταση και στα πλαίσια της ίδιας διοργάνωσης. 

Άρθρο 21 

Αποζημίωση μελών της Επιτροπής ελέγχου 

καταλληλότητας. 

1. Όσον αφορά στην αποζημίωση των μελών της Επι¬ 
τροπής ελέγχου καταλληλότητας, ισχύουν οι διατάξεις 
του άρθρου 21 ν. 4354/2015. 

2. Οι κατά τα άνω καθοριζόμενες αμοιβές και αποζημι¬ 
ώσεις βαρύνουν τον προϋπολογισμό της κατά περίστα¬ 
ση αρμόδιας Αποκεντρωμένης Διοίκησης ως 31 /12/2017 
και της κατά περίσταση αρμόδιας Περιφέρειας από 
01/01/2018. 

Άρθρο 22 

Απαιτούμενα δικαιολογητικά. 

1. Η επιτροπή, προκειμένου να υποβάλει στον Περιφε¬ 
ρειάρχη έκθεση ελέγχου και γνώμη για τη χορήγηση ή 
μη της άδειας λειτουργίας (για τις ομάδες Γ1, Γ2, Ε2 και 
ΣΤ), θα ζητάει από τον εκπρόσωπο του αρμόδιου φορέα 
τα ακόλουθα δικαιολογητικά: 

• οικοδομική άδεια κατασκευής της αθλητικής εγκα¬ 
τάστασης ή νομιμοποίηση αυτής ή εξαίρεση από την 
κατεδάφιση αυτής, σύμφωνα με τις ισχύουσες κατά 
τον χρόνο έκδοσης τους διατάξεις, με τις μελέτες που 
συνοδεύουν την ως άνω άδεια (αρχιτεκτονικά, στατικά, 
ηλεκτρομηχανολογικά κ.λπ.) - οι οποίες θα χρησιμοποι¬ 
ούνται για την πλήρη εξέταση των αθλητικών εγκατα¬ 
στάσεων. Εάν το ανωτέρω δικαιολογητικά δεν υπάρχει η 
επιτροπή θα ζητάει αποδεικτικό υπαγωγής στις διατάξεις 
του ν. 4014/2011 ήτουν. 4178/2013. 

Σ' αυτή την περίπτωση και μέχρι να εκδοθεί η βεβαίω¬ 
ση στατικής επάρκειας στα χρονικά περιθώρια που ορί¬ 


ζουν οι εκάστοτε διατάξεις περί υπαγωγής αυθαιρέτων 
και ταυτότητας κτιρίων, θα πρέπει: α) να αποδεικνύεται 
ότι η αθλητική εγκατάσταση κατασκευάστηκε βάσει 
μελετών εγκεκριμένων από την Γ.Γ.Α., ή β) η στατική 
επάρκεια των κτισμάτων και η ασφαλής λειτουργία των 
ηλεκτρομηχανολογικών εγκαταστάσεων να βεβαιώνο¬ 
νται από μηχανικούς αντίστοιχων ειδικοτήτων. 

• πιστοποιητικό (ενεργητικής) πυροπροστασίας, εφό¬ 
σον απαιτείται, κατά τα οριζόμενα του άρθρου 16. 

• προκειμένου περί κολυμβητηρίων, την άδεια λειτουρ¬ 
γίας κολυμβητικής δεξαμενής, με βάση την εγκύκλιο 
Υ2/81301/02/14.2.2003 του Υπ. Υγείας και Πρόνοιας. 

• προκειμένου για δημοτικούς και κοινοτικούς χώρους 
άθλησης και τους τυχόν υπάρχοντες Κανονισμούς Αει- 
τουργίας, τους οποίους και λαμβάνει υπόψη της. 

2.Τα παραπάνω δικαιολογητικά, εφόσον απαιτούνται, 
θα ελέγχονται από τους αρμόδιους μηχανικούς και για τις 
αθλητικές εγκαταστάσεις των ομάδων Α1, Α2, Β1, Β2, Δ 
και Ε1, προκειμένου να βεβαιώνεται ότιπληρούνται όλες 
οι προϋποθέσεις για την αδειοδότησή τους, σύμφωνα 
με τα οριζόμενα στο άρθρο 56Β παρ. 2 του ν. 2725/1999 
όπως ισχύει. 

Άρθρο 23 

Τελικές διατάξεις. 

1. Παράλληλα με τις παραπάνω διατάξεις, εξακολου¬ 
θούν να ισχύουν και οι ειδικές διατάξεις που αφορούν 
την αδειοδότησή συγκριμένης χρήσης αθλητικών εγκα¬ 
ταστάσεων, όπως χιονοδρομικά κέντρα, ιππικά κέντρα, 
σκοπευτήρια, αυτοκινητοδρόμια κ.λπ. 

2. Σε περίπτωση που κατά τον έλεγχο των αθλητικών 
εγκαταστάσεων όλων των ομάδων εγκαταστάσεων δια¬ 
πιστώνονται προβλήματα ή ελλείψεις σε τμήματα αυτών 
(π.χ. σε κάποια κερκίδα), τότε η άδεια λειτουργίας μπορεί 
να εκδίδεται αποκλείοντας από τη χρήση τα τμήματα 
αυτά, υπό την προϋπόθεση ότι δεν είναι απαραίτητα για 
τη λειτουργία της εγκατάστασης. 

3. Οι διατάξεις της παρούσας κοινής υπουργικής απόφα¬ 
σης εφαρμόζονται και σε όσες Επιτροπές Ελέγχου Καταλλη¬ 
λότητας έχουν συγκροτηθεί ή θα συγκροτηθούν από τον 
Συντονιστή Αποκεντρωμένης Διοίκησης μέχρι 31.12.2017. 

4. Η ισχύς των υφιστάμενων κατά τη δημοσίευση της 
παρούσης αδειών λειτουργίας των αθλητικών εγκατα¬ 
στάσεων, οι οποίες λήγουν στις 8-10-2017 βάσει της 
ΚΥΑΥΠΠΟΑ/ΓΔΥΑ/ΔΤΥ/ΤΠΑΑΕ/329823/22861/1694/307 
(ΦΕΚ Β'3233/07-10-2016), παρατείνεται έως 31-8-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2017 
Οι Υπουργοί 

Αναπληρωτής Υπουργός 
Εσωτερικών Εσωτερικών 

